Jan dau Melhau (Jean-Marie Maury ent-ofisiel) a zo ganet e 1948 e Lemojez. Tapet e deus e anv (hag a dalv Yann ar Melleg) diwar anv pezh-douar e familh. Brudet a-walch e oa bet evel kaner okitanek (pe lemojezek) er bloavezhioù 1970. Koulskoude eo deuet da vezañ un tamm marjino, dre failh e lemojeziezhda lâret eo e zoare da empennañ an traoù, al loened, an dud hag ar marv. Skrivet a zo bet levrioù a bep seurt gantañ, barzhoniezh, romantoù, hag all. Embannet en deus kalzig skrivagnerien eus Bro-Lemojez, evel Marcela Delpastre pe Pau-Lois Granier. Dedennet eo dreist-holl gant braventez an okitaneg, ha neo ket paotr ar folklor nag al leurennoù, klask a ra kentoch lakaat an dud da gompren spered kevrinus an douar hag ar yezh-se. Derchel a ra da labourat evit lennegezh Bro-Lemojez, dre e di-embann Lo Chamin de Sent Jaume (Hent Sant-Jakez) e Meuzac, gant e levrioù-dezhañ pe reoù tud all (Jan-Peyre Reydi, Germana Copet, Monica Sarrasin...), dre e ganaouennoù ivez, pe o kanañ reoù an droubadoured. 